**Likumprojekta „Grozījums Likumā par budžetu un finanšu vadību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 13.augusta sēdes protokola Nr.44, 162.§ *Informatīvais ziņojums „Par Latvijas pievienošanos Eiropas Stabilitātes mehānismam”* 7.punkts. |
| 2. | Pašreizējā situācija un problēmas | Latvijas dalību Eiropas Stabilitātes mehānismā (turpmāk – ESM) un līdz ar to arī visa veida finansiālas saistības iemaksu veikšanai ESM kapitālā paredz sagatavotais likumprojekts „Par Līgumu Par Eiropas Stabilitātes mehānisma dibināšanu”. Latvijai ar minētajā likumprojektā norādītā līguma (turpmāk – Līguma) ratificēšanu rodas finansiālās saistības, kas izpaužas kā: 1) iemaksu veikšana ESM pamatkapitālā, jeb apmaksājamā kapitālā *(paid-in capital)* un 2) vajadzības gadījumā – kapitāla pēc pieprasījuma *(callable capital)* nodrošināšanā. Apmaksājamā kapitāla faktiskā apmaksa pa gadiem var atšķirties no tās, kas plānota attiecīgā gada valsts budžetā. Tāda iespējamība izriet no Līguma 41.panta, kas paredz, ka ESM dalībvalsts paātrina apmaksājamā kapitāla apmaksu, lai nodrošinātu, ka apmaksātais kapitāls veido vismaz 15% no kopējā izsniegtā aizdevumu apmēra. Tāpat pastāv iespējamība, ka valstij būs jāveic iemaksa ESM kapitālā pēc pieprasījuma (*callable capital*). Pašreiz Likumā par budžetu un finanšu vadību (turpmāk – LBFV) nav paredzēts operatīvs mehānisms (tiesības finanšu ministram) palielināt gadskārtējā valsts budžeta likumā noteikto apropriāciju iemaksām ESM kapitālā.Šādas likumprojektā paredzētās tiesības finanšu ministram ir nepieciešamas, lai gadījumos, kad notiktu iepriekš neprognozētās izmaiņas iemaksu ESM kapitālā veicamajā apjomā (piemēram, sadalījumā pa gadiem), nebūtu jāvirza uz Saeimu grozījumi gadskārtējā valsts budžeta likumā. Jāņem vērā apstāklis, ka iemaksas ESM kapitālā ir jānodrošina 7 dienu laikā no pieprasījuma saņemšanas, kā to paredz Līguma 9.panta trešais punkts: „*Rīkotājdirektors savlaicīgi pieprasa apmaksāt neapmaksāto parakstīto kapitālu, ja tas nepieciešams, lai nepieļautu, ka ESM neizpilda kādas plānotas vai citas maksājumu saistības pret ESM kreditoriem. Rīkotājdirektors par ikvienu šādu pieprasījumu informē direktoru padomi un pilnvarnieku padomi. Konstatējot iespējamu ESM līdzekļu iztrūkumu, rīkotājdirektors pēc iespējas drīzāk veic tāda kapitāla pieprasījumu (-us) nolūkā nodrošināt pietiekamu līdzekļu daudzumu ESM rīcībā, lai pilnībā veiktu kreditoriem pienākošos maksājumus paredzētajā datumā. Ar šo ESM dalībnieces neatsaucami un bez ierunām apņemas pēc pieprasījuma apmaksāt jebkādu kapitāla prasījumu, kādu tām izvirza rīkotājdirektors saskaņā ar šo punktu; šāds pieprasījums ir jāapmaksā septiņu dienu laikā pēc tā saņemšanas.*”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz mehānismu, kā no valsts budžeta var savlaicīgi (iemaksas ESM kapitālā ir jānodrošina 7 dienu laikā no pieprasījuma saņemšanas) apmaksāt Līguma ratificēšanas rezultātā radušās saistības, ja nav paredzēts pietiekams finansējums sadalījumā pa gadiem gadskārtējā valsts budžeta likumā. Projektā ir paredzēts papildināt LBFV 9.panta četrpadsmito daļu ar jaunu punktu, kurā ir noteiktas tiesības finanšu ministram palielināt apropriāciju iemaksām ESM kapitālā (ar iemaksām ESM kapitālā saprot gan apmaksājamo kapitālu, gan kapitālu pēc pieprasījuma), nepārsniedzot kopējo atbilstošo saistību apjomu, ja par to ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. Būtiski atzīmēt, ka šie divi saistību maksimālie apjomi (apmaksājamā kapitāla un kapitāla pēc pieprasījuma saistības iemaksām ESM kapitālā), kurus finanšu ministrs nevarēs pārsniegt ar savām tiesībām, izrietēs no gadskārtējiem valsts budžeta likumiem. Savukārt sākotnējais apmaksājamā kapitāla un kapitāla pēc pieprasījuma saistību apjoms iemaksām ESM kapitālā būs jau noteikts likumā „Par valsts budžetu 2014.gadam”. Šāds uzdevums ir noteikts arī Ministru kabineta 2013.gada 13.augusta sēdes protokola Nr.44, 162.§ Informatīvais ziņojums „Par Latvijas pievienošanos Eiropas Stabilitātes mehānismam” 8.punktā: „Finanšu ministrijai likumprojektā „Par valsts budžetu 2014.gadam” iekļaut normu, kura paredz Latvijas Republikas saistības pret Eiropas Stabilitātes mehānismu ieguldījumam apmaksājamajā kapitālā 201 900 000 EUR apmērā un iespējamās saistības ieguldījumam kapitālā pēc pieprasījuma 1 564 800 000 EUR apmērā.”. Ievērojot, ka svarīgākie valsts un sabiedrības dzīves jautājumi ir likumdevēja ekskluzīva kompetence, tad likumprojekts paredz, ka nepieciešamības gadījumā šādā veidā palielināt gadskārtējā valsts budžeta apropriāciju iemaksām ESM kapitālā varēs tikai noteiktā apmērā. t.i. palielināt apropriāciju iemaksām ESM kapitālā drīkst *nepārsniedzot* kopējo apmaksājamā kapitāla un kopējo kapitāla pēc pieprasījuma saistību apjomu. Papildus minētajam ir jāatzīmē, ka jebkurš maksājumu pieprasījums no ESM var tikt sagatavots un iesniegts Latvijai izpildīšanai tikai tad, ja tas atbilst Līgumam, respektīvi tas tiek pamatots vai nu ar līgumā noteiktiem objektīvi pārbaudāmiem nosacījumiem, piemēram, Līguma 9. panta otrā daļa, vai arī ar ESM valdes lēmumiem, kas pieņemti pēc vienprātības principa, piemēram, Līguma 9.panta pirmā daļa. Pēdējā gadījumā jau ir pieņemts atsevišķs ESM valdes lēmums un Latvijas pārstāvis ir saņēmis mandātu saskaņā ar likumprojektā „Par Līgumu Par Eiropas Stabilitātes Mehānisma dibināšanu”, paredzēto kārtību.Tādējādi tiek samērīgi ierobežotas finanšu ministra pilnvaras palielināt apropriāciju tikai līdz tiem maksimālajiem saistību limitiem, kurus Saeima jau ir akceptējusi gadskārtējos valsts budžeta likumos attiecībā uz iemaksām ESM kapitālā, lemjot par nepieciešamību palielināt vai nepalielināt minēto saistību apjomu. Ministru kabineta iesaiste minētajā procesā tiek paredzēta atbilstoši Ministru kabineta 2013.gada 13.augusta sēdes protokola Nr.44, 162.§ Informatīvais ziņojums „Par Latvijas pievienošanos Eiropas Stabilitātes mehānismam” 7.punktā noteiktajam: „7. Finanšu ministrijai sagatavot grozījumus Likuma par budžetu un finanšu vadību 9.panta četrpadsmitajā daļā, kas paredz finanšu ministram tiesības pēc izskatīšanas Ministru kabinetā palielināt gadskārtējā valsts budžeta likumā noteikto apropriāciju ieguldījumiem Eiropas Stabilitātes mehānismā, un virzīt sagatavoto likumprojektu kopā ar likumprojektu „Par Līgumu Par Eiropas Stabilitātes mehānisma dibināšanu.”. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, jo minētais projekts faktiski tikai paredz tehnisku risinājumu, kā Latvija var savlaicīgi pildīt ar likumprojektā „Par Līgumu Par Eiropas Stabilitātes mehānisma dibināšanu” norādītā līguma ratificēšanas rezultātā radušās saistības.  |
| 7. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
| *Projekts šo jomu neskar.* |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | **Turpmākie trīs gadi (tūkst. latu)** |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Piedāvātais regulējums nosaka tikai kārtību, kādā gadskārtējā valsts budžetā neplānotām iemaksām ESM kapitālā tiek veikta apropriācijas palielināšana, tādējādi nodrošinot iespēju nepieciešamības gadījumā pieņemt attiecīgo lēmumu. Finansiālā ietekme būs jāizvērtē tajā brīdī, ja tiks saņemts paziņojums par Latvijas iemaksu ESM kapitālā izmaiņām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija | Projekts tiek virzīts vienotā paketē ar likumprojektu „Par Līgumu Par Eiropas Stabilitātes mehānisma dibināšanu”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Līguma 9.panta trešais punkts: „Rīkotājdirektors savlaicīgi pieprasa apmaksāt neapmaksāto parakstīto kapitālu, ja tas nepieciešams, lai nepieļautu, ka ESM neizpilda kādas plānotas vai citas maksājumu saistības pret ESM kreditoriem. Rīkotājdirektors par ikvienu šādu pieprasījumu informē direktoru padomi un pilnvarnieku padomi. Konstatējot iespējamu ESM līdzekļu iztrūkumu, rīkotājdirektors pēc iespējas drīzāk veic tāda kapitāla pieprasījumu (-us) nolūkā nodrošināt pietiekamu līdzekļu daudzumu ESM rīcībā, lai pilnībā veiktu kreditoriem pienākošos maksājumus paredzētajā datumā. Ar šo ESM dalībnieces neatsaucami un bez ierunām apņemas pēc pieprasījuma apmaksāt jebkādu kapitāla prasījumu, kādu tām izvirza rīkotājdirektors saskaņā ar šo punktu; šāds pieprasījums ir jāapmaksā septiņu dienu laikā pēc tā saņemšanas.”. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Līguma 41.pants un Līguma 9.panta trešais punkts. |
| A | B | C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Līguma 9.panta trešais punkts paredz, ka iemaksas ESM ir jānodrošina 7 dienu laikā no pieprasījuma saņemšanas. Savukārt Līguma 8. panta un Līguma 41.panta nosacījumi var radīt situāciju, ka valsts budžetā konkrētajam gadam ieplānotā ESM apropriācija ilgtermiņa saistībām var tikt pārsniegta, nepārsniedzot kopējo saistību un iespējamo saistību apmēru. Līdz ar to nacionālo tiesību normās ir jāparedz procedūra, lai arī minētajā situācijā varētu izpildīt Līguma 9.panta trešā punkta nosacījumu.  | Starptautisko saistību izpilde tiks nodrošināta ar likumprojektu, kas paredz tehnisku risinājumu (mehānismu), kā Latvija var savlaicīgi pildīt Līguma ratificēšanas rezultātā radušās saistības, ja attiecīgajā gadā nav paredzēta pietiekama apropriācija, lai veiktu iemaksas atbilstoši saņemtajiem ESM maksājuma pieprasījumiem. | Starptautiskās saistības, kas minētas šīs tabulas A ailē, tiek izpildītas daļēji, jo ar likumprojektu netiek izpildītas konkrētās uzņemtās finansiālās saistības, bet gan izveidots tehnisks risinājums (mehānisms), kā Latvija var savlaicīgi pildīt Līguma ratificēšanas rezultātā radušās saistības, jā tādas iestāsies.Finanšu ministrija ir atbildīga par šo saistību izpildi pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Finanšu ministrija.  |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Finanšu ministrs A.Vilks

14.10.2013. 14:17

1797

R.Čablis, tālr.67095498

raivis.cablis@fm.gov.lv

L.Jevčuka, tālr.67095442

ludmila.jevcuka@fm.gov.lv